Page:Dominie depos'd, or, Some reflections on his intrigue with a young lass and what happened thereupon.pdf/22

 ( 22 )

To tell the truth now, Maggy dang, O' cuſtomers ſhe had a bang; For lairds and ſutors a' did thrang To drink bədeen; The barn an' yard was aft ſae thrang, We took the green,

And there by dizens we lay down, Syne ſweetly ca'd the healths a-roun', To bonny laſſes, black and brown, As we loo'd beſt; In bumpers we dull cares did drown, An' took our reſt.

When in our pouch we found ſome clinks, An' took a turn o'er Bruntsfield Links, Aften in Maggy's, at Hay jinks, We guzzl'd ſcuds, Till we could ſcarce, wi' hale-out drinks, Caſt aff our duds.

We drank, an' drew an' fill'd again, O wow! but we were blyth an' fain: When ony had their count miſtane, O it was nice, To hear us a' cry, Pick your bane, An' ſpell your dice.

Fou cloſe we ns'd to drink an' rant, Until we did baith glowr and gaunt, An piſh, an' ſpew, an' yeſk, an' maunt, Right ſwaſh I trow, Then aff auld ſtories we did chant, Whan we were fu'.